**Vilonya Község Polgármestere**

8194 Vilonya, Kossuth u. 18., Tel.: 88/ 490-162; e-mail: [vilonya@vilonya.hu](mailto:vilonya@vilonya.hu)

**TÁJÉKOZTATÓ**

**Civil szervezetek tájékoztatója a 2025. évben végzett tevékenységről, valamint a 2026. évi munkaterv bemutatása**

**Tisztelt Képviselő-testület!**

Vilonya községben jelenleg három hivatalosan bejegyzett szervezet van, ezek:

1. **Vilonyáért Egyesület,**
2. **Vilonyai Polgárőr Egyesület,**
3. **VILO Vilonya Helytörténeti, Helyismereti, Honismereti és Kulturális Egyesület.**

A településen működő alapítvány nincs. A hivatalosan bejegyzett Egyesületek mellett önszerveződő körben működik még a nyugdíjas klub, nem bejegyzett egyesületi formában.

Az önkormányzat költségvetéséből 2025. évben az összejövetelek és rendezvények lebonyolításához biztosított helyiségen kívül kérelmükre az alábbi helyi szervezetek részére nyújtott pénzbeli támogatást:

Vilonyáért Egyesület 200.000 Ft

(az egyesület a kapott önkormányzati támogatásról a vele kötött támogatási szerződésben foglaltaknak megfelelően, határidőben elszámolt)

**A civil szervezetek beszámolói:**

**Vilonyáért Egyesület**

A Vilonyáért Egyesület tagjai **2025. évben** a korábbaiknak megfelelően szervezték és bonyolították kulturális rendezvényeiket.

Rendezvényeik, vagy olyan rendezvényeik, amelyben részt vállaltak:

* Sportnap a kultúrházban
* Trianon emléknap
* A Séd Party lebonyolításával kapcsolatos előkészületek, utómunkák
* Pap Gábor emléknapon való részvétel
* Rólunk szól időszaki kiadvány

**2026-os programtervek:**

* Sportnap a kultúrházban
* Kvíz-délután
* Trianon emléknap
* Séd party-n való részvétel
* Pap Gábor emléknapon való részvétel
* Idősek köszöntése rendezvényen közreműködés
* Rólunk szól időszaki kiadvány

A további programok még szervezés alatt vannak, az anyagi forrásokhoz képest szeretnének a tavalyi évnek megfelelően részt vállalni a fent felsorolt rendezvényeken.

**Vilonyai Népdalkör**

A Vilonyai Népdalkör célja, hogy a település kulturális életét színesítsék, Vilonya nevét vigyék a környező településekre. A 2025-ös esztendő bővelkedett programokban, ami nagy kihívást jelentett a 11 fővel működő Népdalkörnek. A változatos események változatos műsorszámokat igényeltek. Ezért néha megfeszített tempóban dolgoztak, hogy műsoraik megfeleljenek az elvárásoknak.

**2025. évi programok, fellépések:**

* 2025. március 1. Népzenei „Ki-Mit-Tud“ Csór
* 2025. március 15. Az 1848-49-es szabadságharc és forradalom ünnepe és koszorúzás Vilonya
* 2025. május 24. Népdalkör 30 éves évfordulója
* 2025. június Séd Party/Parasztolimpia Vilonya
* 2025. szeptember Pap Gábor Emléknap és koszorúzás Vilonya – sajnos elmaradt
* 2025. Idősek Világnapja Vilonya
* 2025. október 23. Az 1956-os forradalom ünnepe és koszorúzás Vilonya
* 2025. december Falukarácsony Vilonya

A Vilonyai Népdalkör elsősorban a településen lebonyolításra kerülő rendezvényeken, nemzeti ünnepeken való részvételt tűzte ki feladatául. Ezen kívül szívesen tesznek eleget környező települések meghívásainak, illetve - ha van rá lehetőség - nem hátrálnak meg, akár egy megyei vagy országos szintű népdal versenyen való szerepléstől.

**2026-os programtervek:**

* 2026. március 15. Az 1848-49-es szabadságharc és forradalom ünnepe és koszorúzás Vilonya
* 2026. június Séd Party Vilonya
* 2026. szeptember Pap Gábor Emléknap és koszorúzás Vilonya
* 2026. október Idősek Világnapja Vilonya
* 2026. október 23. Az 1956-os forradalom ünnepe és koszorúzás Vilonya
* 2026. december Falukarácsony Vilonya

Ezen kívül még lesz több népdalos találkozó, fellépés, a környező településekre szóló meghívás, aminek pontos időpontja és helyszíne egyeztetés alatt van. A Vilonyai Népdalkör tagjai igyekeznek Vilonya Község Önkormányzata és a településen élők elvárásainak megfelelni, dolgozni azért, hogy a kulturális életet fellendítsék, hagyományainkat megőrizzék. Ebben a szellemben kívánják tovább folytatni a megkezdett munkát! Népdalkör vezető: Zalányi Attiláné

**Vilonya Helytörténeti Helyismereti Honismereti és Kulturális Egyesület 2025. évi programjai:**

* Havonta elnökségi megbeszélés, ezen felül szükség szerint
* Helytörténeti és honismereti kutatások folytatása, (alkalmanként 2 személlyel)
* Helytörténeti, családtörténeti riportok készítésének folytatása
* Nemzeti ünnepeken, önkormányzati rendezvényeken részvétel, koszorúzás, felkérés esetén szervezéssel
* Pályázati elszámolás
* Éves közgyűlés (április, május)
* Nyári ünnepkörben (csak *tagsági vállalással*) egyesületi rendezvény
* Képes bemutató a kultúraközvetítő helyismereti nyári tábor fotóiból, a kezdetektől!
* A Veszprém megyei Honismereti Egyesület rendezvényein közreműködés, részvétel (könyvbemutatók, családtörténeti kutatás, hely-honismereti séták, egyéb rendezvények)
* Kultúraközvetítő helyismereti nyári zöld tábor (augusztus 4-8 között)
* Szomszéd falvak rendezvényein részvétel (meghívásunk esetén)
* Beszélgető délután, teadélután (batyus) egyesületi szinten, lehetőségeink szerint (meghívott vendégekkel)
* VILO Hírlevél folytatásának lehetősége (újra elkészítés, kiadás, nem nyomtatott formában) tagság vállalásával
* Helyismereti séta - szervezése tagi vállalás esetén
* Honismereti túra (évfordulós), vagy séta, (Árpád-kori emlékek)
* Az „Öreg Akác” emlékhely karbantartása, esetleges bővítése, (keressük az anyagi lehetőségeket, szakembert, aki vállalja).

Egyesület elnöke: Gacsályi Erzsébet

A VILO egyesület célja szerint minden tőle telhetőt megtesz ezután is az eredményesebb működéséért, valamint a helyi és honi szellemi, kulturális értékek továbbadásáért, ismertetéséért, megóvásáért.

**Vilonya Helytörténeti Helyismereti Honismereti és Kulturális Egyesület**

**2026. évi munka és programterve**

* Havonta elnökségi megbeszélés, ezen felül szükség szerint

- Helytörténeti, családtörténeti riportok készítésének folytatása

* Nemzeti ünnepeken, önkormányzati rendezvényeken részvétel, koszorúzás, felkérés esetén szervezés is.
* Éves közgyűlés (*április, május*)
* Nyári ünnepkörben (csak *tagsági vállalással*) egyesületi rendezvény
* Képes bemutató a kultúraközvetítő helyismereti nyári tábor fotóiból, a kezdetektől!
* A Veszprém megyei Honismereti Egyesület rendezvényein közreműködés, részvétel (*könyvbemutatók, családtörténeti kutatás, hely-honismereti séták, egyéb rendezvények)*
* Kultúraközvetítő helyismereti nyári, zöld napközis tábor (*augusztus*)
* Szomszéd falvak rendezvényein részvétel (*meghívásunk esetén)*
* Teadélután (*batyus*) egyesületi szinten, lehetőségeink szerint
* VILO Hírlevél folytatási lehetőségének keresése (*kizárólag tagsági vállalással*)
* Helyismereti séta - szervezése tagi vállalás esetén
* Honismereti túra (évfordulós), vagy séta, vagy kirándulás
* Az „ÖregAkác” emlékhely karbantartása, esetleges bővítése, *(keressük az anyagi lehetőségeket, szakembert, tagok, támogatók részvételével).*

**A programok változtatásának jogát fenntartjuk!**

**Köszönünk minden anyagi és erkölcsi támogatást!**

A **Vilonyai Polgárőr Egyesület** **2025. évről** **szóló beszámolója:**

A Vilonyai Polgárőr Egyesület a 2025-es évben 15 taggal végezte munkáját. 2025-ben az Egyesület kötelékében egy fő ifjú polgárőr volt. A 2022-es évben az elnökség tagságán belül változás következett be, a korábbi elnök úrtól, Takács Bélától az Egyesület vezetését Csizmadiáné Tóth Éva vette át, és jelenleg is végzi az elnöki pozícióval járó feladatokat.

2025. évben is szoros, és alapos volt az együttműködés a Várpalotai Rendőrkapitányság illetékességi területén dolgozó rendőrökkel, a rendőrséggel együtt 4 közös szolgálat volt a településünkön.

A Vilonyai Polgárőr Egyesület tagsága 2025-ben a szolgálatok teljesítése során elsősorban a település közterületein, belterületi útjain végezték munkájukat, de volt rá példa, hogy a szomszédos településen is segítséget nyújtottak, falunap, egyéb rendezvények biztosítása kapcsán. A kint töltött szolgálati idő mellett minden önkormányzati rendezvénysegítő előkészítői, résztvevői voltak, kapcsolatuk az önkormányzattal kifejezetten jónak mondható. Nagymértékben segítik a munkájukat, kölcsönös segítségnyújtásra számíthatnak egymástól.

A képviselő-testület által meghatározottak szerint, a 2025-es évben 4 ingatlanra vonatkozóan részesültek kommunális adó kedvezményben az egyesület tagságából, ez összegszerűen 4x8.000,-Ft, azaz összesen 32.000,-Ft kedvezményt jelent.

2025-ben is az elnök asszony minden hónap utolsó hetében személyesen vett részt a Várpalotai Rendőrkapitányság irodáján lebonyolított megbeszéléseken, ahol a járási koordinátor mellett a környező települések polgárőr vezetői, és a rendőrkapitányság megbízott kollegája tájékoztatták egymást az aktuális információkról. Emellett elnök asszony a rendőrkapitányság által a Thury várban lebonyolításra kerülő szakmai tájékoztatón is részt vett.

Az év közben az alábbi rendezvények biztosításán vettek részt a teljesség igénye nélkül:

* Gyermekfarsang
* Nemzetközi nőnap
* Nemzeti ünnepek – Március 15. – Október 23.
* Május 1. zenés ébresztő – Májusfa-döntés
* Vilonyai Séd-party
* Pap Gábor emléknap
* Idősek köszöntése
* Mindenszentek
* Márton napi libaséta
* Falu karácsonya

Az idősek felé a segítségnyújtás, odafigyelés folyamatosnak mondható. Szerencsére az időjárásnak köszönhetően komolyabb hólapátolásra egyéneknél nem volt szükség. Lakossági fórumok, szórólapozás keretében az önkormányzattal közösen mindig megpróbálják felhívni az érintettek figyelmét az éppen időszerű veszélyekre  
(besurranásos lopások megelőzése, házalók beengedés, stb.), kisebb-nagyobb sikerekkel. Mindezek mellett az egyesület tagsága komoly feladatának tekinti polgárőr tagságát, és ennek megfelelően áll az elnök kéréseihez, kiadott feladatihoz. A szolgálatok mellett próbálnak a falu eseményeinek részesei lenni, mi sem jobb bizonyíték erre, hogy minden rendezvény állandó résztvevői.

**A 2026-os idei évben** minél nagyobb hangsúlyt szeretnének fordítani az egyesületi taglétszámuk növelésére, szerencsére már többen jelezték, hogy szívesen lennének a polgárőrség tagjai. Az idei évet a korábbiakhoz hasonlóan tervezik végig vinni, a lehető legmagasabb óraszámokat adva a településen belül. Tájékoztatásuk szerint a jelenlegi anyagi helyzetüket figyelembe véve csak minimális önkormányzati támogatásra lesz szüksége, ha erre lesz mód, mert a Megyei Szövetségtől, és a tagdíjakból befolyó összegekből tudják biztosítani a működésüket 2026-ban is. A helyi rendezvényeken a továbbiakban is jelen lesznek, azokon részt kívánnak venni, lebonyolításukat elősegíteni. Egyesület elnöke: Csizmadiáné Tóth Éva

Vilonya, 2026. január 20.

Fésüs Sándor sk.

polgármester